Document ID: 31987R3994

ΚΑΝΟΝΙΣΜΟΣ (ΕΟΚ) αριθ. 3994/87 ΤΗΣ ΕΠΙΤΡΟΠΗΣ
της 23ης Δεκεμβρίου 1987
που τροποποιεί τον κανονισμό (ΕΟΚ) αριθ. 136/66 περί κοινής οργανώσεως της αγοράς στον τομέα των λιπαρών ουσιών
Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο^(1), όπως τροποποιήθηκε από τον κανονισμό (ΕΟΚ) αριθ. 3985/87^(2), και ιδίως το άρθρο^15,
Εκτιμώντας:
ότι, από την 1η Ιανουαρίου 1988, καθιερώνεται με τον κανονισμό (ΕΟΚ) αριθ. 2658/87 του Συμβουλίου, με βάση την ονοματολογία του εναρμονισμένου συστήματος, συνδυασμένη ονοματολογία των εμπορευμάτων που θα ικανοποιεί τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας
ότι είναι αναγκαίο, κατά συνέπεια, να διατυπωθούν οι περιγραφές των εμπορευμάτων και οι δασμολογικές κλάσεις που αναφέρονται στον κανονισμό (ΕΟΚ) αριθ. 136/66 του Συμβουλίου^(3), όπως τροποποιήθηκε τελευταία από τον κανονισμό (ΕΟΚ) αριθ. 1915/87^(4), σύμφωνα με τους όρους της συνδυασμένης ονοματολογίας ότι οι προσαρμογές αυτές δεν απαιτούν καμιά ουσιαστική τροποποίηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ίΑρθρο 1
Ο κανονισμός (ΕΟΚ) αριθ. 136/66/ΕΟΚ τροποποιείται ως ακολούθως:
1.
Στο άρθρο 1, η παράγραφος 2 αντικαθίσταται από το ακόλουθο κείμενο:
«2. Ο παρών κανονισμός εφαρμόζεται στα ακόλουθα προϊόντα:
ΘΕΣΗ ΠΗΝΑΚΑ
31. 12. 87
Επίσημη Εφημερίδα των Ευρωπαϊκών Κοινοτήτων
2.
Στο άρθρο 2, η παράγραφος 1 αντικαθίσταται από την ακόλουθη:
«1. Για τα προϊόντα που αναφέρονται στο άρθρο 1 παράγραφος 2 στοιχεία α), β) και δ), εξαιρέσει των υπαγομένων στις διακρίσεις 0709^90^39 και 0711^20^90 καθώς και για τα προϊόντα που υπάγονται στη διάκριση 2306^90^11, εφαρμόζεται η συνδυασμένη ονοματολογία.
Για τα προϊόντα που αναφέρονται στο άρθρο 1 παράγραφος 2 στοιχεία γ) και ε), εξαιρέσει των υπαγομένων στη διάκριση 2306^90^11, καθώς και για τα προϊόντα που υπάγονται στις διακρίσεις 0709^90^39 και 0711^20^90, εφαρμόζεται καθεστώς εισφορών κατά την εισαγωγή από τρίτες χώρες.»
3.
Στο άρθρο 14, η παράγραφος 1 αντικαθίσταται από την ακόλουθη:
«1. Κατά την εισαγωγή από τρίτες χώρες ελαιόλαδου μη επεξεργασμένου των διακρίσεων 1509^10 και 1510^00^10, και αν η τιμή κατωφλίου είναι ανώτερη της τιμής cif, εισπράττεται εισφορά της οποίας το ποσό είναι ίσο με τη διαφορά μεταξύ των δύο αυτών τιμών.»
4.
Στο άρθρο 15, οι παράγραφοι 1 και 2 αντικαθίστανται από τις ακόλουθες:
«1. Κατά την εισαγωγή από τρίτες χώρες ελαιόλαδων των διακρίσεων 1509^90^00 και 1510^00^90, εισπράττεται εισφορά που συνιστάται από ένα κινητό στοιχείο το οποίο αντιστοιχεί στην εισφορά που εφαρμόζεται στην ποσότητα του αναγκαίου για την παραγωγή τους ελαιόλαδου, που μπορεί να καθορισθεί κατ' αποκοπή, και από ένα σταθερό στοιχείο που προορίζεται να διασφαλίσει την προστασία της μεταποιητικής βιομηχανίας.
2. Στην περίπτωση που, για μια ή περισσότερες προελεύσεις, οι τιμές προσφοράς στη διεθνή αγορά ελαιόλαδων των διακρίσεων 1509^90^00 και 1510^00^90 δεν είναι ανάλογες με την τιμή cif που αναφέρεται στο άρθρο 14, η τιμή αυτή αντικαθίσταται, για τον υπολογισμό του κινητού στοιχείου της εισφοράς, από μια τιμή που καθορίζεται από τις τιμές προσφοράς που αναφέρονται παραπάνω.»
5.
Στο άρθρο 17, οι παράγραφοι 1 και 2 αντικαθίστανται από τις ακόλουθες:
«1. Κατά την εισαγωγή από τρίτες χώρες ελιών των διακρίσεων 0709^90^39 και 0711^20^90, εισπράττεται εισφορά που υπολογίζεται με βάση την εισφορά που εφαρμόζεται δυνάμει του άρθρου 14 στο ελαιόλαδο και την περιεκτικότητα σε λάδι του εισαγόμενου προϊόντος.
Εντούτοις, η εισφορά που εισπράττεται δεν μπορεί να είναι κατώτερη από ένα ποσό που αντιστοιχεί στο 8 % της αξίας του εισαγόμενου προϊόντος, δεδομένου ότι το ποσό αυτό έχει καθοριστεί κατ' αποκοπή.
2. Κατά την εισαγωγή από τρίτες χώρες προϊόντων των διακρίσεων 2306^90^19, 1522^00^31 και 1522^00^39, εισπράττεται εισφορά που υπολογίζεται με βάση την εισφορά που εφαρμόζεται στο ελαιόλαδο και την περιεκτικότητα σε λάδι του εισαγόμενου προϊόντος.»
ίΑρθρο 2
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Δεκεμβρίου 1987.

Labels: 2
17
3
6
15